**Hemmeligholdelses- og rettighedsaftale**

**(Studerendes projektsamarbejde med – eller praktikophold ved virksomhed/anden institution eller lignende)**

|  |  |  |
| --- | --- | --- |
| 1. **Parterne og aftalen**
 |  | Mellem parterne virksomheds navn og selskabsbetegnelse (f.eks. A/S eller ApS),adresse,postnr. og byselskabsnr., CVR. nr. xxxxxxx(herefter refereret til som ”Virksomheden”)Virksomhedens kontaktperson: XXXXX XXXXXXogstuderendes navnadresse,postnr og byindskrevet som studerende på XXX-studiet på Aarhus Universitet med studienummer XXXXX(herefter refereret til som ”Studerende” eller ”Modtagende Part”)og studerende 2 navnadresse,postnr. og byindskrevet som studerende på YYY-studiet på Aarhus Universitet med studienummeret YYYYY(herefter refereret til som ”Studerende” eller ”Modtagende Part”)og Aarhus UniversitetInstitut for XXXXXInstituttets adressePostnr. og byCVR.nr.: 31119103(herefter refereret til som ”AU” eller ”Modtagende Part”)AUs kontaktperson/vejleder for Studerende: XXXX XXXXXX (”Vejleder ved AU” eller ”AU-vejleder”)(Virksomheden, Studerende og AU refereres hver for sig til som ”Part” og samlet som ”Parterne”) er der ved datoen for den sidste Parts underskrift på nærværende aftale indgået følgende aftale (”Aftalen”).  |
| 1. **Aftalens formål**
 |  | Aftalens formål er at regulere Modtagende Parts hemmeligholdelse af – henholdsvis adgangen til at videregive Virksomhedens fortrolige materialer/-informationer modtaget under Projektet (som defineret nedenfor),at regulere Parternes rettigheder og pligter under Projektet, samtat regulere rettigheder til Studeredes resultater opstået under Projektet. |
| 1. **Projektet**

*Bilag 1* |  | ”Projektet” angår Studerendes samarbejde med - /ophold ved Virksomheden fra XX-XX-XXXX til YY-YY-YYYY vedrørende arbejdstitel, beskrivelse af projektet, som kan nærmere beskrives i bilag 1, procesvejledningsforløb mellem den Studerende og AU, og Studerendes deltagelse i ”Prøve- og Eksaminationsforløb” ved AU. Ved ”Prøve- og Eksaminationsforløb” forstås prøver- og eksaminer som beskrevet i gældende eksamensbekendtgørelse samt i den for den Studerende gældende studieordning, og hvori Projektet indgår eller er en forudsætning for deltagelse. I **bilag 1** kan indsættes en af Parterne godkendt projektbeskrivelse, praktiske oplysninger om navne og kontaktoplysninger på kontaktpersoner/vejledere i Virksomheden/AU, fremmødetidspunkter, procedurer ved afbud/ferieafholdelse mv. |
| 1. **Forhold under Projektet**

*Instruktion**Faciliteter**Arbejdsskadesforsikring* |  | Studerende skal efterkomme Virksomhedens instruktioner under Projektet og under ophold ved Virksomheden i øvrigt. Instruktioner kan angå tidspunkter for adgang til faciliteter, efterlevelse af sikkerhedsforskrifter, samarbejdsmetoder, kommunikation, brug af IT-udstyr mv.I fornødent omfang stiller Virksomheden laboratorier, værksteder, kontorfaciliteter mv. vederlagsfrit til rådighed for Studerende for udførelse af den del af Projektet, der skal foregå i regi af Virksomheden.Virksomheden skal forud for Studerendes ophold hos Virksomheden, og senest inden den forventede projektperiode, oplyse til Studerende, såfremt Studerende ikke er sikret efter arbejdsskadesikringsloven eller ikke-dækning af Virksomhedens arbejdsskadesforsikring. |
| 1. **Kendskab til Virksomhedens fortrolige materialer**
 |  | I forbindelse med Projektet kan Modtagende Part få kendskab til Virksomhedens fortrolige materialer. Adgangen til at erhverve, bruge og videregive sådanne materialer reguleres af Aftalen og lovgivningen i øvrigt. |
| 1. **Hvad er fortroligt materiale?**

*Fortrolighedsmarkering**Mundtlige oplysninger**Åbenlys fortrolig**Eksempler* |  | ”Fortroligt Materiale” betyder enhver form for information og data videregivet auditivt, visuelt eller i skriftlig form fra Virksomheden til Modtagende Part vedrørende Projektet, og som1. er markeret ”fortroligt” eller lignende af Virksomheden på tidspunktet for afgivelsen, eller
2. Virksomheden mundtlig har givet oplysning om er fortroligt, og som herefter indenfor 10 efterfølgende hverdage markeres fortroligt eller lignede af Virksomheden, eller
3. i øvrigt er af åbenbar fortrolig karakter.

Fortroligt Materiale kan eksempelvis inkludere: * Forretningsmæssige, kommercielle, forskningsmæssige, videnskabelige eller tekniske informationer, og/eller
* Teknologier, opfindelser, patentansøgninger, processer, resultater, procedurer, rettigheder, specifikationer, design, planer, tegninger, software, modeller, knowhow, prototyper, strategier og information.
 |
| 1. **Modtagende Parts forpligtelser vedr. Fortroligt Materiale**
 |  | Modtagende Part er forpligtet til1. kun at anvende Fortroligt Materiale til Projektet, herunder i Prøve- og Eksaminationsforløb,
2. ikke at videregive eller offentliggøre Fortroligt Materiale til tredjepart, medmindre adgangen hertil følger af Aftalen, samt
3. at holde Fortroligt Materiale fortroligt med samme forsigtighed, som Modtagende Part beskytter eget fortroligt materiale med, som minimum med rimelig omtanke.

Modtagende Part er forpligtet til straks at informere Virksomheden skriftligt om enhver overtrædelse af Aftalen. |
| 1. **Hvad skal ikke behandles som Fortroligt Materiale?**
 |  | Pligten til at holde Fortroligt Materiale fortrolig omfatter ikke information eller data, som 1. var i Modtagende Parts besiddelse uden fortrolighedsforpligtelse før vedkommende Part fik pågældende Fortroligt Materiale fra Virksomheden,
2. på tidspunktet for modtagelsen allerede var, er eller herved bliver offentligt tilgængeligt, uden at dette skyldes den Modtagende Parts overtrædelse af Aftalen,
3. er lovligt erhvervet af Modtagende Part fra en tredjepart uden fortrolighedsforpligtelse, eller
4. er udviklet af Modtagende Part uafhængigt af Fortroligt Materiale, som denne har modtaget eller fået adgang til af Virksomheden.
 |
| 1. **Videregivelse påkrævet i henhold til offentligretlige regler, retslig afgørelse mv**

*Pligt til underretning* |  | Forpligtelsen efter Aftalen til at holde Fortroligt Materiale fortroligt finder ikke anvendelse, hvis Modtagende Part er forpligtet til at bruge eller videregive Fortroligt Materiale ved lov, domsafgørelse eller legitim afgørelse fra et statsligt organ. Modtagende Part skal så vidt muligt før sådan videregivelse give Virksomheden meddelelse om et aktuelt krav herom.  |
| 1. **STOP brug -, tilbageleveringen - og destruktionen af Fortroligt Materiale**

*Ret til at beholde en kopi til arkivering*  |  | Virksomheden kan til enhver tid anmode Modtagende Part om straks at indstille anvendelsen af modtaget Fortroligt Materiale og tilbagelevere eller destruere det. Modtaget Fortroligt Materiale, som af Studerende er anvendt som led i Prøve- og Eksaminationsforløbet, må fortsat indgå i Skriftligt Produkt (defineret i pkt. 12) indleveret af Studerende til bedømmelse ved Aarhus Universitet. AU er berettiget til at beholde en kopi af modtaget Fortroligt Materiale i dennes fortrolige arkivfiler med henblik på dokumentation og overholdelse af gældende ret. |
| 1. **Overdragelse af rettigheder og vederlag**

*Overdragelse**Indberetning**Vederlag for patentér- eller brugsmodelregistrérbar Frembringelse**Samme honorar som Virksomhedens ansatte* |  | Data, resultater, processer, produkter, knowhow, videreudviklinger, forbedringer, forretningshemmeligheder og opfindelser, frembragt helt eller delvist af Studerende som led i Projektet og baseret på Fortroligt Materiale, skal tilhøre Virksomheden (”Frembringelser”) – for patentér- eller brugsmodelregistrérbar opfindelser se nedenfor. Frembringelser indberettes løbende af Studerende til Virksomheden, og senest ved Virksomhedens påkrav, på samme vis, som var Frembringelsen gjort af Studerende under et ansættelsesforhold i Virksomheden. Virksomheden oplyser skriftligt (evt. som bilag til Aftalen) Studerende om eventuelle indberetningsprocesser, som Studerende skal iagttages. Overdragelse af en patentér- eller brugsmodelregistrérbar Frembringelse - eller brug af en Frembringelse i ansøgning om patent eller brugsmodelregistrering er betinget af Virksomhedens betaling af rimeligt, passende og forholdsmæssigt vederlag til Studerende.Vederlag forfalder ved 1. Virksomhedens indlevering af patent- eller brugsmodelansøgning, hvori Frembringelsen indgår,
2. Virksomhedens overdragelse af Frembringelsen til eje eller brug,
3. Virksomhedens erhvervsmæssige anvendelse af Frembringelsen, eller
4. i øvrigt ved Studerendes påkrav.

Studerende er altid berettiget til samme honorering fra Virksomheden for en Frembringelse, som en ansat hos Virksomheden ville modtage fra Virksomheden udover vedkommendes ordinære lønvederlag, var den pågældende Frembringelse gjort af vedkommende.Studerende har ikke i henhold denne Aftale krav på vederlag for øvrig overdragelse af Frembringelser.Optjening, størrelse og betaling af vederlag, samt ændring af overdragelsesvilkår for Frembringelser er AU uvedkommende.  |
| 1. **Brug af Fortroligt Materiale under Projektet og af Studerendes skriftlige produkter**

*Skriftligt Produkt**Gennemsynsperiode**Markering af fortrolighed**Universitetsbibliotek**Plagieringstjek**Samtykke til mundtlig eksamen uden offentlig adgang* |  | Virksomheden er opmærksom på, at Studerende ved AU vil deltage i Prøve- og Eksaminationsforløb underlagt offentlighed i henhold til gældende regler. Under sådanne forløb kan Studerende have behov for at anvende viden, erfaringer og resultater opnået under Projektet.Studerende må under iagttagelse af nedennævnte videregive Fortroligt Materiale og/eller Frembringelser i skriftlige/visuelle produkter på baggrund af Projektet, som Studerende i Prøve- og Eksaminationsforløb skal indlevere til AU, evt. til bedømmelse (”Skriftligt Produkt”). Under Projektet må Modtagende Part videregive Fortroligt Materiale, Frembringelser og Skriftlige Produkter til hinanden, censor(er) og medlemmer af eksamensklagenævn, der behandler sager iht. eksamensbekendtgørelsen/- klager ang. Prøve- og Eksaminationsforløb. Tavshedspligt for vejleder(e) og eksaminator(er), censorer og eksamensklagenævn følger af forvaltningsloven. Censorer og eksamensklagenævn udpeges/beskikkes i henhold til gældende eksamensbekendtgørelse. Forud for et Skriftligt Produkts påtænkte indlevering til AU sender Studerende udkast hertil til Virksomhedens gennemsyn. Virksomheden vurderer herefter, hvorvidt det Skriftlige Produkt indeholder Fortroligt Materiale og/eller Frembringelser. Finder Virksomheden, at udkastet indeholder Fortroligt Materiale eller Frembringelser, kan Virksomheden inden 1 uge fra modtagelsen overfor Studerende kræve, at Studerende mærker det Skriftlige Produkt ”Fortroligt” på forsiden, såfremt Studerende i det Skriftlige Produkt vil videregive det i udkastet indeholdte Fortrolige Materiale eller Frembringelser. Reagerer Virksomheden ikke over for Studerende inden nævnte frist, afstår Virksomheden fra at påtale brugen af Fortroligt Materiale eller Frembringelser i et Skriftligt Produkt. Studerende foretager ved indlevering af et Skriftligt Produkt til AU fornøden fortrolighedsmarkering, herunder eventuel elektronisk markering og angivelse med ”Fortrolig” på forsiden af det Skriftlige Produkt. Det er Studerendes ansvar at foretage korrekt fortrolighedsmarkering. Parterne accepterer, at AU kan arkivere det Skriftlige Produkt ved AU’s Universitetsbibliotek (AU Library) under Det Kgl. Bibliotek. Dette er ikke samtykke til udlån.Såfremt Virksomheden ikke har krævet, at et Skriftligt Produkt markeres med ”Fortroligt”, jf. ovenstående, er Studerende berettiget til at stille det Skriftlige Produkt til rådighed for udlån via biblioteker og lignende. Et Skriftligt Produkt indleveret til bedømmelse ved AU kan kontrolleres for plagiat. Sådan kontrol kan foregå elektronisk via et online plagiattjekkende værktøj licenseret fra en leverandør til AU. Formålet hermed er at kontrollere det Skriftlige Produkt for afskrift og for behørig citering. Et Skriftligt Produkt, som Studerende ikke har foretaget behørig fortrolighedsmarkring af ved indlevering, indgår i fremtidige kontroller af værker hos leverandøren, foretaget af AU og leverandørens øvrige licenshavere.Såfremt Studerende har foretaget fortrolighedsmarkring af et Skriftligt Produkt indleveret til AU, samtykker Studerende samtidig i, at mundtlig eksamen, hvori indhold af det Skriftlige Produkt vil indgå og/eller hvor Fortroligt Materiale og Frembringelser forventes fremført, kan afholdes uden offentlig adgang i overensstemmelse med gældende eksamensbekendtgørelse. |
| 1. **Varighed**
 |  | Aftalens samtykke til at anvende Fortroligt Materiale udløber ved det førstkommende af 1) afslutning af Prøve- og Eksaminationsforløb, eller 2) tre år efter Modtagende Parts modtagelse af Fortroligt Materiale, idet anvendelse efter pkt. 12 må fortsætte under iagttagelse af Aftalen. |
| 1. **Persondata**
 |  | Ved indgåelsen og opfyldelsen af Aftalen, behandler Parterne oplysninger om hinanden, om de af hinandens ansatte, som deltager i Projektet samt andre personer, der er nødvendige for Projektets gennemførelse - se databeskyttelsesforordningen art. 6, stk. 1, litra b. Hver Part er dataansvarlig for behandling af disse personoplysninger. For så vidt angår Virksomheden og AU henvises til disse Parters privatlivspolitik for behandling af persondata. Medmindre AU i den for Studerende gældende studieordning har pålagt Studerende at indhente personoplysninger, er alene den Studerende dataansvarlig for personoplysninger indhentet under Projektet eller modtaget fra Virksomheden som led i Projektet. |
| 1. **Tvister**

*Lovvalg**Værneting* |  | Aftalen er undergivet dansk ret, dog undtaget danske internationalt privatretlige regler og lovvalgsregler i det omfang sådanne regler ville føre til anvendelse af et andet lands regler.Enhver tvist mellem Parterne, der måtte udspringe af Aftalen, og som ikke kan løses forligsmæssigt ved forhandling mellem Parterne, skal behandles ved byretten i Aarhus som første instans.  |
| 1. **Underskrift**

|  |  |
| --- | --- |
| For VirksomhedenDato: Indsæt datoNavn: Indsæt navnTitel: Indsæt titel | Studerende 1Dato: Indsæt datoNavn: Indsæt navn |
| For Aarhus UniversitetDato: Indsæt datoNavn: Indsæt navnTitel: Indsæt titel | Studerende 2Dato: Indsæt datoNavn: Indsæt navn |
| Vejleder ved AU:Undertegnede, der ikke er part i Aftalen, bekræfter hermed at være bekendt med Aftalens indhold:Dato: Indsæt dato\_\_\_\_\_\_\_\_\_\_\_\_\_\_\_\_\_\_\_\_\_\_Navn: Indsæt navnTitel: Indsæt titel |  |

  |